stanford-oval/wikipedia huggingface dataset:
วอลเลย์บอลเวิลด์กรังด์ปรีซ์ 1993
รอบสุดท้าย > กลุ่ม H

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  คิวบา | 6 | 2 | 0 | 100 | 59 | 1.695 | 6 | 1 | 6.000  |
| 2 |  บราซิล | 3 | 1 | 1 | 76 | 90 | 0.844 | 3 | 4 | 0.750  |
| 3 |  ญี่ปุ่น | 0 | 0 | 2 | 92 | 109 | 0.844 | 2 | 6 | 0.333 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 17 มิถุนายน | คิวบา  | 3–0 |  บราซิล | 15–5 | 15–10 | 15–7 |   |   | 45–22  |
| 18 มิถุนายน | คิวบา  | 3–1 |  ญี่ปุ่น | 10–15 | 15–5 | 15–7 | 15–10 |   | 55–37  |
| 19 มิถุนายน | ญี่ปุ่น  | 1–3 |  บราซิล | 15–9 | 12–15 | 11–15 | 7–15 |   | 45–54 |
รอบสุดท้าย > รอบอันดับ 3

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 20 มิถุนายน | รัสเซีย  | 3–1 |  บราซิล | 3–15 | 15–10 | 17–15 | 15–7 |   | 50–47 |
รอบสุดท้าย > รอบชิงชนะเลิศ

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 20 มิถุนายน | คิวบา  | 3–0 |  จีน | 15–1 | 15–4 | 15–7 |   |   | 45–12 |
อันดับการแข่งขัน

| อันดับ | ทีม |
| --- | --- |
1 !:  คิวบา
2 !:  จีน
3 !:  รัสเซีย
4:  บราซิล
5:  เกาหลีใต้
6:  ญี่ปุ่น
7:  สหรัฐ
8:  เยอรมนี
ดูเพิ่ม

วอลเลย์บอลเวิลด์ลีก 1993
สปีด

สปีด สามารถหมายถึง
สปีด (ภาพยนตร์)
สปีด (เกมไพ่)
สปีด (วงดนตรี) วงดนตรีจากญี่ปุ่น
สถานีรถไฟโทมาโกไม

สถานีรถไฟ
สถานีรถไฟโทมาโกไม (ญี่ปุ่น: 苫小牧駅; โรมาจิ: Tomakomai-eki) เป็นสถานีรถไฟในเมืองโทมาโกไม จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด
สาย

สายหลักมูโรรัง
สายชิโตเซะ
สายหลักฮิดากะ
สถานีที่อยู่ติดกัน

อาโอบะ - โทมาโกไม - นูมาโนฮาตะ
โทมาโกไม - ยูฟุตสึ
ลิงค์เพิ่มเติม

JR ข้อมูลสถานีในฮอกไดโด (ญี่ปุ่น)
หรูจึอิง

| หรูจึอิง  孺子嬰 |
| --- | --- |
จักรพรรดิแห่งราชวงศ์ฮั่นตะวันตก
จักรพรรดิจีน
ครองราชย์: ค.ศ. 6 - 9
ก่อนหน้า: ฮั่นผิง
ถัดไป: หวัง หมั่ง แห่งราชวงศ์ซิน
ผู้สำเร็จราชการ: หวัง หมั่ง

ประสูติ: ค.ศ. 5
สวรรคต: ค.ศ. 25
พระราชบิดา: หลิว เสี่ยน, กวงฉีโหว (广戚侯)
หรูจึอิง (จีน: 孺子嬰; พินอิน: Rúzi Yīng; ค.ศ. 5 – ค.ศ. 25) แปลว่า ราชกุมารอิง (Infant Ying) เป็นพระเจ้าแผ่นดินจีนองค์สุดท้ายในราชวงศ์ฮั่นตะวันตก อยู่ในสมบัติตั้งแต่ ค.ศ. 6 ถึง ค.ศ. 9
เมื่อพระเจ้าฮั่นไอและฮั่นผิงสวรรคตโดยไร้ทายาท หวัง หมั่ง ข้าราชการผู้ใหญ่ จึงเลือกองค์ชายอิง เจ้านายอายุน้อยที่สุด ขึ้นสู่บัลลังก์ เพื่อที่ตนจะได้สำเร็จราชการต่อไป แต่ไม่ช้า หวัง หมั่ง ก็ถอดองค์ชายอิงจากสมบัติ แล้วประกาศตนเป็นพระเจ้าแผ่นดินองค์ใหม่ พร้อมล้มราชวงศ์ฮั่น แล้วตั้งราชวงศ์ซินขึ้นแทน หวัง หมั่ง จับองค์ชายอิงขังไว้จนกระทั่งราชวงศ์ซินถูกโค่นไปใน ค.ศ. 23 อันเป็นระยะเวลาที่องค์ชายอิงโตแล้ว องค์ชายจึงอ่านไม่ออก เขียนไม่ได้ และไม่มีความรู้ใด ๆ กลุ่มผู้ต้านราชวงศ์ซินอ้างว่า ก่อการเพื่อคืนบัลลังก์ให้แก่องค์ชายอิง แต่พอการสำเร็จแล้ว ก็จับองค์ชายฆ่าทิ้ง จึงมักถือกันว่า องค์ชายอิงเป็นผู้บริสุทธิ์ที่ตกเป็นเหยื่อแห่งการแย่งชิงอำนาจ
องค์ชายอิงยังไม่ได้ราชาภิเษก แต่มักเรียกกันว่า พระเจ้าหรูจึ (Emperor Ruzi) คำว่า "หรูจึ" ที่แปลว่า ราชกุมาร นั้น หวัง หมั่ง เฉลิมให้เมื่อคราวยกองค์ชายขึ้นสืบบัลลังก์
| ก่อนหน้า |  | หรูจึอิง |  | ถัดไป |
| --- | --- | --- | --- | --- |
| จักรพรรดิฮั่นผิงตี้ |  | จักรพรรดิจีน  (ค.ศ. 6 – ค.ศ. 9) |  | หวัง หมั่ง ราชวงศ์ซิน  |
| ด ค กจักรพรรดิราชวงศ์ฮั่น |
| --- | --- | --- |
ราชวงศ์ฮั่น
| ราชวงศ์ฮั่นตะวันตก |  เกาจู่  ฮุ่ย  จักรพรรดินีลฺหวี่ เฉียนเฉ่า  โฮ่วเฉ่า  เหวิน  จิง  อู่  เจา  หลิว เฮ่อ  เซฺวียน  ยฺเหวียน  เฉิง  ไอ  ผิง  หรูจึ  | 漢 |
| (ราชวงศ์ซิน) |  (หวัง หมั่ง)  | 漢 |
| กบฏลู่หลินและกบฏคิ้วแดง |  เกิงฉื่อ  หลิว เผินจึ  | 漢 |
| ราชวงศ์ฮั่นตะวันออก |  กวังอู่  หมิง  จาง  เหอ  ชาง  อัน  เป่ย์เซียงโหว  ชุน  ฉง  จื้อ  หฺวัน  หลิง (เลนเต้)  หลิว เปี้ยน (หองจูเปียน)  เซี่ยน (เหี้ยนเต้)  | 漢 |
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
สาวิทย์ แก้วหวาน

นายสาวิทย์ แก้วหวาน  ผู้ร่วมก่อตั้งสถาบันทิศทางไทย และคณาจารย์สถาบันทิศทางไทย  เลขาธิการสมาพันธ์แรงงานรัฐวิสาหกิจสัมพันธ์ เกิดเมื่อ 3 พฤษภาคม พ.ศ. 2504 เป็นประธานคณะกรรมการสมานฉันท์แรงงานไทย และแกนนำรุ่นที่ 2 ของกลุ่มพันธมิตรประชาชนเพื่อประชาธิปไตย สายอาชีพแรงงานรัฐวิสาหกิจ เป็นแกนนำสหภาพแรงงานรัฐวิสาหกิจรถไฟแห่งประเทศไทย (สร.รฟท.)
นายสาวิทย์จบการศึกษา ปวช.สาขาช่างยนต์ วิทยาลัยเทคนิคพัทลุง และเข้าศึกษาต่อที่โรงเรียนวิศวกรรมรถไฟ เริ่มทำงานที่การรถไฟแห่งประเทศไทย ตั้งแต่ พ.ศ. 2525 เข้าสู่ขบวนการแรงงานในปี พ.ศ. 2531 และได้ร่วมกิจกรรมเคลื่อนไหวต่างๆ เรื่อยมา ได้เป็นรองประธานสหภาพแรงงานรัฐวิสาหกิจรถไฟแห่งประเทศไทย จนกระทั่งเป็นเลขาธิการสมาพันธ์แรงงานรัฐวิสาหกิจสัมพันธ์ (สรส.)และต่อมาได้เข้าร่วมกลุ่มคณะกรรมการสมานฉันท์แรงงานไทย ซึ่งได้เข้าร่วมชุมนุมขับไล่รัฐบาลพันตำรวจโททักษิณ ชินวัตร ปี พ.ศ. 2549 กับกลุ่มพันธมิตรประชาชนเพื่อประชาธิปไตย  โดยมีบทบาทเป็นโฆษกบนเวที และถูกแต่งตั้งให้เป็นแกนนำรุ่นที่ 2 ในการชุมนุมเมื่อปี พ.ศ. 2551
แต่ต่อมาในวันที่ 28 เมษายน พ.ศ. 2554 นายสาวิทย์พร้อมด้วยนายสมศักดิ์ โกศัยสุข ได้ทำตามมติของ สรส. ซึ่งมีนายสาวิทย์เป็นเลขาธิการอยู่ โดยถอนตัวออกจากการเป็นแกนนำพันธมิตรฯ เนื่องจากมีความเห็นต่างกันในเรื่องที่พรรคการเมืองใหม่ (กมม.) ซึ่งเป็นพรรคการเมืองที่ตั้งขึ้นมาโดยกลุ่มพันธมิตรฯ ถึงเรื่องการที่จะส่งผู้สมัครของพรรคลงเลือกตั้งในปี พ.ศ. 2554 หรือไม่
บทบาทสำคัญในการขับไล่รัฐบาลสมชาย

วันที่ 24 พฤศจิกายน พ.ศ.  2551 ได้มีมติให้สมาชิกรัฐวิสาหกิจ 43 แห่งทั่วประเทศ ร่วมชุมนุมขับไล่รัฐบาลนายสมชาย วงศ์สวัสดิ์ กับกลุ่มพันธมิตรประชาชนเพื่อประชาธิปไตย ถ้ายังไม่ลาออก ให้รัฐวิสาหกิจทั่วประเทศนัดหยุดงานพร้อมกัน ตั้งแต่วันที่ 25 พฤศจิกายน พ.ศ. 2551 เป็นต้นไป เพื่อกดดันรัฐบาล เนื่องจากเห็นว่ารัฐบาลสมชายได้ใช้ความรุนแรงในการสลายการชุมนุมกลุ่มพันธมิตรประชาชนเพื่อประชาธิปไตยที่หน้ารัฐสภาวันที่ 7 ตุลาคม  พ.ศ. 2551 จนมีผู้ได้รับบาดเจ็บและเสียชีวิต
วิกฤตการณ์การเมืองไทย พ.ศ. 2556–2557

บทความหลัก: วิกฤตการณ์การเมืองไทย พ.ศ. 2556–2557
14 พฤษภาคม 2557 จากวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย สาวิทย์ แก้วหวาน เป็นผู้ต้องหาหมายเลขที่ 41
ชีวิตส่วนตัว

นายสาวิทย์ ใช้ชีวิตคู่กับ เสน่ห์ หงษ์ทอง ผู้ประสานงานศูนย์ประสานงานกรรมกรและเป็นหนึ่งในผู้ร่วมชุมนุมกับพันธมิตรด้วย มีบุตรด้วยกัน 2 คน
รายชื่อตอนในดราก้อนบอล Z

นี่คือรายชื่อตอนในดราก้อนบอล Z
รายชื่อตอน

| 274 | "หรือจะเป็นภาพลวงแห่งฝันร้าย โกคู กับ โกฮัง ศึกตัดสินสองพ่อลูก"   | 9 สิงหาคม 2538 |
| 275 | "ความลับของจอมมารในตัวบูมีอยู่ 2 คน"   | 16 สิงหาคม 2538 |
| 276 | "ทางออกอยู่ใหน!? หนีออกจากบูที่กำลังสลาย"   | 23 สิงหาคม 2538 |
| 277 | "โลกสลาย!! แปลงร่างหวนคืนเป็นบูมาร"   | 6 กันยายน 2538 |
| 278 | "บูมาถึงแล้ว!! บุกมาถึงถิ่นโลกแห่งเจ้าพิภพ"   | 13 กันยายน 2538 |
| 279 | "ไขว่คว้าอนาคต!! ศึกเดิมพันจักรวาล"   | 20 กันยายน 2538 |
| 280 | "เบจีต้ายอมแพ้!! โกคู นายเป็นที่ 1 จริงๆ"   | 18 ตุลาคม 2538 |
| 281 | "เบจิต้าสู้สุดตัว เดิมพันชีวิตกับ 1 นาที"   | 1 พฤศจิกายน 2538 |
| 282 | "อย่าแกล้งซาตานนะ บูดีคืนชีพ"   | 8 พฤศจิกายน 2538 |
| 283 | "แผนสุดยอดของเบจิต้า พรสองประการที่จะของโปรุนก้า"   | 15 พฤศจิกายน 2538 |
| 284 | "ความหวังสุดท้าย สร้างบอลเกงกิยักษ์"   | 22 พฤศจิกายน 2538 |
| 285 | "สุดยอดพลังใจ นี่แหละบอลเกงกิจากคนทั้งโลก"   | 29 พฤศจิกายน 2538 |
| 286 | "ซงโกคูแกร่งที่สุดจริงๆ จอมมารบูถึงกาลอวสาน"   | 13 ธันวาคม 2538 |
| 287 | "ความสงบสุขกลับมาอีกครั้ง จอมมารบูมิตรแห่งความยุติธรรม"   | 20 ธันวาคม 2538 |
| 288 | "มาช้าจริงโกคู ทุกคนเขามาปาร์ตี้กันหมดแล้ว"   | 10 มกราคม 2539 |
| 289 | "คุณปู่โกคูหนูชื่อปังค่ะ"   | 17 มกราคม 2539 |
| 290 | "เราคืออูปุอายุ 10 ขวบ อดีตคือจอมมาร"   | 24 มกราคม 2539 |
| 291 | "แกร่งขึ้นอีก ความฝันของโกคูยิ่งใหญ่จริง"   | 31 มกราคม 2539 |
โอวีเอ/ตอนพิเศษ

| อันดับ | ชื่อตอน | ญี่ปุ่น | ไทย |
| --- | --- | --- | --- |
| 1 | Doragon Bōru Zetto Gaiden: Saiyajin Zetsumetsu Keikaku   In English, Dragon Ball Z Side Story: Plan to Eradicate the Saiyans (ドラゴンボールZ外伝 サイヤ人絶滅計画)  | 6 กันยายน 2536 |  |
| 2 | Doragon Bōru Ossu! Kaette Kita Son Gokū to Nakama-tachi!!   In English, Dragon Ball: Yo! Son Goku and His Friends Return!! (ドラゴンボール オッス！帰ってきた孫悟空と仲間たち！)  | 21 กันยายน 2551 |  |
| 3 | Doragon Bōru: Suupaa Saiyajin Zetsumetsu Keikaku   In English, Dragon Ball: Plan to Eradicate the Super Saiyans (ドラゴンボール　超サイヤ人絶滅計画)  | 11 พฤศจิกายน 2553 |  |
| 4 | Doragon Bōru: Episōdo obu Bādakku   In English, Dragon Ball: Episode of Bardock (ドラゴンボール エピソード オブ バーダック)  | 17 ธันวาคม 2554 |  |
พิเศษฉบับทีวี

| # | ชื่อตอน | ญี่ปุ่น | ไทย |
| --- | --- | --- | --- |
| 1 | "ดราก้อนบอล Z บาร์ดัค นักรบเพียงคนเดียว"  "Doragon Bōru Zetto: Tatta Hitori no Saishū Kessen~Furīza ni Idonda Zetto Senshi Kakarotto no Chichi~" (ドラゴンボールZ たったひとりの最終決戦～フリーザに挑んだZ戦士 孫悟空 (カカロット)の父～)  | 17 ตุลาคม 2533 |  |
| 2 | Kyokugen Batoru!! San Dai Sūpā Saiya-jin Supesharu   In English, Dragon Ball Z: Summer Vacation Special (極限バトル!!三大超サイヤ人　スペシャル)  | 3 สิงหาคม 2535 |  |
| 3 | "ดราก้อนบอล Z ต่อสู้กับความสิ้นหวัง นักรบที่เหลือเพียงคนเดียว"  "Doragon Bōru Zetto: Zetsubō e no Hankō!! Nokosareta Chō-Senshi•Gohan to Torankusu" (ドラゴンボールZ 絶望への反抗!!残された超戦士・悟飯とトランクス)  | 24 กุมภาพันธ์ 2536 |  |
| 4 | Zenbu Misemasu Toshi Wasure Doragon Boru Zetto!   In English, Looking Back at it All: The Dragon Ball Z Year-End Show! (全部見せます 年忘れドラゴンボールZ!)  | 31 ธันวาคม 2536 |  |
| 5 | Dori-mu 9 Toriko & Wan Pi-su & Doragonbo-ru Z chō Korabo Supesharu!!   In English, Dream 9 Toriko & One Piece & Dragon Ball Z Super Collaboration Special (ドリーム9 トリコ&ワンピース&ドラゴンボールZ 超コラボスペシャル!!)  | 7 เมษายน 2556 |  |
ภาพยนตร์

| # | ชื่อตอน | ญี่ปุ่น | ไทย |
| --- | --- | --- | --- |
| 1 | "ดราก้อนบอล Z เดอะ มูฟวี่ 1 เดอะ มูฟวี่"  "Doragon Bōru Zetto: Ora no Gohan o Kaese!!" (ドラゴンボールZ オラの悟飯をかえせッ!!)  | 15 กรกฎาคม 2532 |  |
| 2 | "ดราก้อนบอล Z เดอะ มูฟวี่ 2 ยอดยุทธหนึ่งในใต้หล้า"  "Doragon Bōru Zetto: Kono Yo de Ichiban Tsuyoi Yatsu" (ドラゴンボールZ　この世で一番強いヤツ)  | 10 มีนาคม 2533 |  |
| 3 | "ดราก้อนบอล Z เดอะ มูฟวี่ 3 ศึกสะท้านพิภพ"  "Doragon Bōru Zetto: Chikyū Marugoto Chōkessen" (ドラゴンボールZ 地球まるごと超決戦)  | 7 กรกฎาคม 2533 |  |
| 4 | "ดราก้อนบอล Z เดอะ มูฟวี่ 4 ซูเปอร์ไซย่า ซุน โกคู"  "Doragon Bōru Zetto: Sūpā Saiyajin da Son Gokū" (ドラゴンボールZ 超サイヤ人だ孫悟空)  | 9 มีนาคม 2534 |  |
| 5 | "ดราก้อนบอล Z เดอะ มูฟวี่ 5 การแก้แค้นของคูลเลอร์"  "Doragon Bōru Zetto: Tobikkiri no Saikyō tai Saikyō" (ドラゴンボールZ とびっきりの最強対最強)  | 21 กรกฎาคม 2534 |  |
| 6 | "ดราก้อนบอล Z เดอะ มูฟวี่ 6 การกลับมาของคูลเลอร์"  "Doragon Bōru Zetto: Gekitotsu!! Hyaku-Oku Pawā no Senshi-tachi" (ドラゴンボールZ 激突!!100億パワーの戦士たち)  | 7 มีนาคม 2535 |  |
| 7 | "ดราก้อนบอล Z เดอะ มูฟวี่ 7 ซูเปอร์ไซย่า ปะทะ มนุษย์ดัดแปลง"  "Doragon Bōru Zetto: Kyokugen Batoru!! San Dai Sūpā Saiyajin" (ドラゴンボールZ 極限バトル!!三大超サイヤ人,)  | 11 กรกฎาคม 2535 |  |
| 8 | "ดราก้อนบอล Z เดอะ มูฟวี่ 8 ร้อนแรงสุดขั้วศึกระเบิดซูเปอร์ไซย่า"  "Doragon Bōru Zetto: Moetsukiro!! Nessen Ressen Chō-Gekisen" (ドラゴンボールZ 燃えつきろ!!熱戦・烈戦・超激戦)  | 6 มีนาคม 2536 |  |
| 9 | "ดราก้อนบอล Z เดอะ มูฟวี่ 9 ฝ่าวิกฤติกาแล็คซี่"  "Doragon Bōru Zetto: Ginga Giri-Giri!! Butchigiri no Sugoi Yatsu" (ドラゴンボールZ 銀河ギリギリ!!ぶっちぎりの凄い奴)  | 10 กรกฎาคม 2536 |  |
| 10 | "ดราก้อนบอล Z เดอะ มูฟวี่ 10 การกลับมาของโบรลี่"  "Doragon Bōru Zetto: Kiken na Futari! Sūpā Senshi wa Nemurenai" (ドラゴンボールZ 危険なふたり!超戦士はねむれない)  | 12 มีนาคม 2537 |  |
| 11 | "ดราก้อนบอล Z เดอะ มูฟวี่ 11 สุดยอดนักรบ ไบโอโบรลี่"  "Doragon Bōru Zetto: Sūpā Senshi Gekiha!! Katsu No wa Ore da" (ドラゴンボールZ 超戦士撃破!!勝つのはオレだ)  | 9 กรกฎาคม 2537 |  |
| 12 | "ดราก้อนบอล Z เดอะ มูฟวี่ 12 ฟิวชั่นของโกคูและเบจีต้า"  "Doragon Bōru Zetto: Fukkatsu no Fyūjon!! Gokū to Vejīta" (ドラゴンボールZ 復活のフュージョン!!悟空とベジータ)  | 4 มีนาคม 2538 |  |
| 13 | "ดราก้อนบอล Z เดอะ มูฟวี่ 13 ฤทธิ์หมัดมังกรถล่มโลก"  "Doragon Bōru Zetto: Ryū-Ken Bakuhatsu!! Gokū ga Yaraneba Dare ga Yaru" (ドラゴンボールZ 龍拳爆発!!悟空がやらねば誰がやる)  | 15 กรกฎาคม 2538 |  |
| 14 | "ดราก้อนบอล Z เดอะ มูฟวี่ 14 ศึกสงครามเทพเจ้า"  "Doragon Bōru Zetto: Kami to Kami" (ドラゴンボールZ 神と神)  | 30 มีนาคม 2556 | 23 ตุลาคม 2556 |
| 15 | "ดราก้อนบอล Z เดอะ มูฟวี่ 15 การคืนชีพของ F"  "Doragon Bōru Zetto: Fukkatsu no Efu" (ドラゴンボールZ　復活の「F」)  | 18 เมษายน 2558 | 21 พฤษภาคม 2558 |
เพลงประกอบ

เพลงเปิด (Opening Theme)
ตอนที่ 1-199 เพลง "CHA-LA HEAD-CHA-LA" ขับร้องโดย ฮิโรโนบุ คาเงยามะ
ตอนที่ 200-291 เพลง "WE GOTTA POWER" ขับร้องโดย ฮิโรโนบุ คาเงยามะ
เพลงปิด (Ending Theme)
ตอนที่ 1-199 เพลง "เดเตะโค่ย โทบิคิริ เซ็นไคพาวเวอร์!" (でてこいとびきりZENKAIパワー!) ขับร้องโดย MANNA
ตอนที่ 200-291 เพลง "โบคุทาจิ วะ เทนชิ ดัตตะ" (僕達は天使だった) ขับร้องโดย ฮิโรโนบุ คาเงยามะ
ตอนพิเศษ ทีวีสเปเชียล : ศึกสุดท้ายที่ต้องสู้อย่างเดียวดาย ~พ่อของโงคู นักรบ Z ผู้ท้าทายต่อฟรีเซอร์~ (TVSP・たったひとりの最終決戦～フリーザに挑んだZ戦士 孫悟空の父～) เพลง "ฮิคาริ โนะ ทาบิ" (光の旅) ขับร้องโดย ฮิโรโนบุ คาเงยามะ, KUKO
ตอนพิเศษ ทีวีสเปเชียล : ต่อต้านความสิ้นหวัง!! สุดยอดนักรบที่เหลืออยู่ โงฮังและทรังคซ์ (TVSP・絶望への反抗!! 残された超戦士・悟飯 とトランクス) เพลง "อาโออิ คาเซะ โนะ โฮป" (青い風のHOPE) ขับร้องโดย ฮิโรโนบุ คาเงยามะ
เพลงประกอบในเรื่อง
ตอนที่ 20 เพลง "ชูระอิโระ โนะ เซนชิ" (修羅色の戦士) ขับร้องโดย โคจิ คายะ
ตอนที่ 138 เพลง "มายน์พาวเวอร์...คิ..." (MIND POWER…気…) ขับร้องโดย ฮิโรโนบุ คาเงยามะ, ยูกะ ซาโต้）
ตอนที่ 184 เพลง "อุนเม โนะ ฮิ ~ทามาชี่ vs ทามาชี่~ (運命の日～魂vs魂～) ขับร้องโดย ฮิโรโนบุ คาเงยามะ
ตอนพิเศษ ทีวีสเปเชียล : ศึกสุดท้ายที่ต้องสู้อย่างเดียวดาย ~พ่อของโงคู นักรบ Z ผู้ท้าทายต่อฟรีเซอร์~ เพลง "โซลิดสเตท สเคาเตอร์" (ソリッドステート・スカウター) ขับร้องโดย TOKIO บรรเลงดนตรีโดย Dragon Majic Orchestra
ดูเพิ่ม

รายชื่อตอนในดราก้อนบอล
รายชื่อตอนในดราก้อนบอล GT
รายชื่อภาพยนตร์ดราก้อนบอล
รายชื่อเพลงประกอบดราก้อนบอล
สมัยฟื้นฟูศิลปวิทยาตอนเหนือ

สมัยฟื้นฟูศิลปวิทยาตอนเหนือ (ภาษาอังกฤษ: Northern Renaissance) เป็นวลีที่หมายถึงยุคเรอเนสซองซ์ในทวีปยุโรปเหนือ หรือทั่ว ๆ ไปคือทวีปยุโรปนอกอิตาลี ก่อน ค.ศ. 1450 สมัยฟื้นฟูศิลปวิทยาอิตาลีมนุษย์วิทยาไม่มีอิทธิพลเท่าใดนักนอกอิตาลี แต่ตั้งแต่คริสต์ศตวรรษที่ 15 ปรัชญาเรอเนสซองซ์ก็เผยแพร่ไปทั่วยุโรปที่ทำให้เกิด สมัยฟื้นฟูศิลปวิทยาเยอรมัน, สมัยฟื้นฟูศิลปวิทยาฝรั่งเศส, สมัยฟื้นฟูศิลปวิทยาอังกฤษ, สมัยฟื้นฟูศิลปวิทยาเนเธอร์แลนด์, สมัยฟื้นฟูศิลปวิทยาสเปน, สมัยฟื้นฟูศิลปวิทยาโปแลนด์ และอื่นที่มีเอกลักษณ์และความรุ่งเรืองที่แตกต่างไปของแต่ละท้องถิ่น
ในฝรั่งเศส, พระเจ้าฟรองซัวส์ที่ 1 แห่งฝรั่งเศสทรงนำ จิตรกรรมอิตาลีเข้ามาในฝรั่งเศส ทรงจ้างจิตรกรชาวอิตาลีรวมทั้งเลโอนาร์โด ดา วินชี และทรงสร้างพระราชวังอันใหญ่โตมโหฬารที่เป็นการเริ่มสมัยฟื้นฟูศิลปวิทยาฝรั่งเศส การค้าขายในเมืองเช่นบรูจส์ในคริสต์ศตวรรษที่ 15 และในอันท์เวิร์พ ในคริสต์ศตวรรษที่ 16 ช่วยเพิ่มการแลกเปลี่ยนทางวัฒนธรรมระหว่างอิตาลีและกลุ่มประเทศแผ่นดินต่ำทางตอนเหนือ แต่ในด้านศิลปะโดยเฉพาะทางสถาปัตยกรรม ศิลปะกอธิคยังคงมีอิทธิพลอยู่ต่อมาจนกระทั่งการมาถึงของศิลปะบาโรกแม้ว่าจิตรกรจะมีแนวโน้มที่จะเขียนแบบอิตาลี
การก่อตั้งมหาวิทยาลัยและการพิมพ์หนังสือช่วยเผยแพร่ปรัชญาทั่วไปในฝรั่งเศส, กลุ่มประเทศแผ่นดินต่ำ, ในจักรวรรดิโรมันอันศักดิ์สิทธิ์ และต่อมาไปยังสแกนดิเนเวีย และในที่สุดในอังกฤษภายในปลายคริสต์ศตวรรษที่ 16 นักเขียนและนักมนุษย์วิทยาเช่น ฟร็องซัว ราเบอแล (François Rabelais), ปีแยร์ เดอ รอนซาร์ด (Pierre de Ronsard) และ อิราสมัส ได้รับอิทธิจากเรอเนสซองซ์อิตาลีเป็นอันมากและกลายมาเป็นส่วนหนึ่งของขบวนการทางปัญญาของสมัยนั้น ระหว่างยุคเรอเนสซองซ์อังกฤษซึ่งคาบกับสมัยเอลิสซาเบธ นักเขียนเช่นวิลเลียม เชกสเปียร์ และคริสโตเฟอร์ มาร์โลว์ (Christopher Marlowe) สร้างงานประพันธ์ที่มีอิทธิต่อมาอีกเป็นเวลานาน เรอเนสซองซ์เผยแพร่ไปยังโปแลนด์โดยตรงจากอิตาลีโดยจิตรกรจากฟลอเรนซ์และกลุ่มประเทศแผ่นดินต่ำที่ทำให้เกิดการริเริ่มสมัยฟื้นฟูศิลปวิทยาโปแลนด์
ลักษณะของเรอเนสซองซ์ตอนเหนือในบางบริเวณแตกต่างจากลักษณะเรอเนสซองซ์ของอิตาลีที่เกิดจากการมีระบบอำนาจการปกครองที่มาจากศูนย์กลาง ในขณะที่อิตาลีและเยอรมันเป็นระบบรัฐอิสระเล็ก ๆ น้อย ๆ แต่บางส่วนของยุโรปตะวันตกเริ่มมีการก่อตั้งชาติที่มีรัฐบาลกลาง นอกจากนั้นทางเหนือของยุโรปยังมีความเกี่ยวข้องใกล้ชิดกับการปฏิรูปศาสนาของนิกายโปรเตสแตนต์และมีความขัดแย้งภายในระหว่างกลุ่มโปรเตสแตนต์ต่าง ๆ กับกลุ่มโรมันคาทอลิกที่มีผลกระทบกระเทือนที่ไม่แต่ทางการเมืองเช่นการแบ่งแยกเนเธอร์แลนด์แต่ยังมีผลสะท้อนต่อขบวนการการวิวัฒนาการของเรอเนสซองซ์ด้วย
ดูเพิ่ม

สมัยฟื้นฟูศิลปวิทยา
| ด ค กสมัยฟื้นฟูศิลปวิทยา (ยุคเรอเนสซองซ์) |
| --- | --- | --- |
| ทั่วไป |  สมัยฟื้นฟูศิลปวิทยา  ยุโรปสมัยใหม่ตอนต้น  สมัยฟื้นฟูศิลปวิทยาในคริสต์ศตวรรษที่ 12  ยุคทองของสมัยฟื้นฟูศิลปวิทยา  |  |
| สาขา |  สถาปัตยกรรม  นาฏกรรม  การสงครามดินปืน  ละติน  วรรณกรรม  รหัสญาณ  การแพทย์  ดนตรี  จิตรกรรม  ปรัชญา  วิทยาศาสตร์  เทคโนโลยี  นาฏกรรม  |  |
| ภูมิภาค |  อังกฤษ  ฝรั่งเศส  เยอรมัน  อิตาลี  ยุโรปเหนือ  โปแลนด์  เนเธอร์แลนด์  สเปน  |  |
| รายชื่อ |  สิ่งก่อสร้าง  บุคคลสำคัญ  คีตกวี  |  |
 ศิลปะตะวันตก  จิตรกรรมตะวันตก  สถาปัตยกรรมตะวันตก  ประวัติศาสตร์ยุโรป
สถานีรถไฟโยโยงิ

35°41′02″N 139°42′08″E﻿ / ﻿35.683828°N 139.702320°E﻿ / 35.683828; 139.702320
สถานีรถไฟโยโยงิ (ญี่ปุ่น: 代々木駅; โรมาจิ: Yoyogi-eki) เป็นสถานีรถไฟในเขตชิบูยะ กรุงโตเกียว ดำเนินงานโดยบริษัทรถไฟญี่ปุ่นตะวันออก และสำนักขนส่งมหานครโตเกียว (รถไฟฟ้าใต้ดินโทเอ) เป็นทั้งสถานีรถไฟบนดินและใต้ดินในสถานีเดียวกัน
รูปแบบสถานี > JR ตะวันออก

สายยามาโนเตะ
สายชูโอ-โซบุ
รูปแบบสถานี > โทเอ

โทเอสายโอเอโดะ
รถไฟฟ้าโทเอมีชานชาลาแบบเกาะกลาง รหัสสถานี (E-26)
แหล่งข้อมูลอื่น

ข้อมูลสถานีบริษัทรถไฟญี่ปุ่นตะวันออก (ญี่ปุ่น)
ข้อมูลสถานีรถไฟฟ้าโทเอ เก็บถาวร 2009-08-10 ที่ เวย์แบ็กแมชชีน (ญี่ปุ่น)
| ด ค กสถานีของสายยามาโนเตะ |
| --- | --- |
 ชินางาวะ  โอซากิ  โกตันดะ  เมงูโระ  เอบิซุ  ชิบูยะ  ฮาราจูกุ  โยโยงิ  ชินจูกุ  ชินโอกูโบะ  ทากาดาโนบาบะ  เมจิโระ  อิเกบูกูโระ  โอตสึกะ  ซูงาโมะ  โคมาโงเมะ  ทาบาตะ  นิชินิปโปริ  นิปโปริ  อูงูอิซูดานิ  อูเอโนะ  โอกาจิมาจิ  อากิฮาบาระ  คันดะ  โตเกียว  ยูรากุโจ  ชิมบาชิ  ฮามามัตสึโจ  ทามาจิ  ชินางาวะ
สปีด เรเซอร์ : เดอะ เน็กซ์ เจเนเรชั่น

สปีด เรเซอร์ : เดอะ เน็กซ์ เจเนเรชั่น เป็นภาพยนตร์การ์ตูนโทรทัศน์ที่ออกอากาศทางช่องการ์ตูนเน็ตเวิร์คทุกวันศุกร์โดยใน
ประเทศไทยออกอากาศเวลา17.00น.
เนื้อเรื่องย่อ

เนื้อเรื่องในภาพยนตร์การ์ตูนเรื่องนี้สร้างต่อจากเนื้อเรื่องในภาพยนตร์กล่าวคือหลังจากสปีด เรเซอร์ได้หายสาบสูญไปหลายปีได้มีชายหนุ่มคนหนึ่งชื่อสปีดได้
เดินทางมายังโรงเรียนฝึกนักแข่งรถที่สปีด เรเซอร์ได้สร้างเอาไว้โดยในปัจจุบันน้องชายของสปีด เรเซอร์เป็นอาจารย์ใหญ่ของโรงเรียนแห่งนี้และ X ลูกชาย
ของสปีด เรเซอร์ได้เรียนอยู่ที่นี่สปีดหารู้ไม่ว่าเขาคือลูกชายคนเล็กของสปีด เรเซอร์ที่ทิ้งไว้ที่บ้านเด็กกำพร้าก่อนหายสาบสูญไปและเป็นน้องชายของ X โดย
เขาได้ค้นพบชิ้นส่วนรถ Mark 5ของพ่อแต่ต่อมาเกิดพังขึ้นมาและเขากับเพื่อนอีก 2 คนชื่อลูซี่และคอนเนอร์และเจ้าชิมป์ชิมป์หุ่นยนต์ลิงของคอนเนอร์ได้ค้นพบ
ชิพของ Mark 6ของสปีด เรเซอร์จึงได้นำมาสร้างเป็นตัวรถขึ้นมาซึ่งเขาต้องเจอกับศัตรูผู้ชั่วร้ายคือเศรษฐีผู้อุปการะโรงเรียนซึ่งลูกสาวของเขาเป็นแฟนกับ X
แล้วสปีดจะทำอย่างไรต่อไป
วันแดนซ์

"วันแดนซ์" เป็นเพลงของแร็ปเปอร์ชาวแคนาดา เดรก จากสตูดิโออัลบั้มที่สี่ วิวส์ (2016) เพลงมีศิลปินรับเชิญคือ วิซคิด นักดนตรีแนวแอโฟรบีตชาวไนจีเรีย และไคลา นักร้องชาวบริติช ซิงเกิลได้ใส่ตัวอย่างเพลง "ดูยูไมนด์" ปี ค.ศ. 2008 ของเครซีคัสซินส์และไคลาด้วย "วันแดนซ์" ผลิตโดยไนน์ทีน85 ดีเจ มาฟอริกา 40 วิซคิด และซาซ์ และเขียนโดยเดรก ไนน์ทีน85 โนอาห์ "40" เชบิบ วิซคิด แอร์รอล รีด และลู้ก รีด เพลงออกจำหน่ายทางดิจิทัลดาวน์โหลดในวันที่ 5 เมษายน ค.ศ. 2016 และเข้าคลื่นวิทยุในสหรัฐอเมริกาในวันที่ 12 เมษายน ค.ศ. 2016
"วันแดนซ์" ออกจำหน่ายไม่นานหลังประกาศวันวางจำหน่ายอัลบั้มวิวส์ พร้อมกับเพลง "ป็อปสไตล์" เพลง "วันแดนซ์" ขึ้นอันดับหนึ่งในสหรัฐอเมริกาและแคนาดา กลายเป็นซิงเกิลอันดับหนึ่งเพลงแรกของเดรกในฐานะนักร้องนำ "วันแดนซ์" ขึ้นอันดับหนึ่งในประเทศออสเตรเลีย แคนาดา ฝรั่งเศส เยอรมนี ไอร์แลนด์ เนเธอร์แลนด์ นิวซีแลนด์ สวิตเซอร์แลนด์ สหราชอาณาจักร และสหรัฐอเมริกา กลายเป็นซิงเกิลอันดับหนึ่งซิงเกิลแรกของเดรกในฐานะนักร้องนำทั้งสิบประเทศ เพลงขึ้นอันดับหนึ่งในชาร์ตเพลงแห่งสหราชอาณาจักรนาน 15 สัปดาห์ นานเป็นอันดับที่สองร่วมกับเพลง "เลิฟอิสออลอะราวด์" ของวงเวตเวตเวต ในวันที่  7 กันยายน ค.ศ. 2016 นิตยสารบิลบอร์ดให้เพลง "วันแดนซ์" เป็นเพลงของฤดูร้อนปี ค.ศ. 2016 นับถึงเดือนกันยายน ค.ศ. 2016 เพลงขายได้ 1.8 ล้านซิงเกิลในสหรัฐอเมริกา ในวันที่ 15 ตุลาคม ค.ศ. 2016 "" เป็นเพลงที่ถูกเปิดมากที่สุดในบริการสื่อแบบส่งต่อเนื่อง สปอติฟาย ด้วยจำนวนสตรีม 950 ล้านครั้ง มากกว่าสถิติที่ทำไว้โดยเพลง "ลีนออน" ของเมเจอร์เลเซอร์ และดีเจสเนก
สมัยระหว่างกลางที่สองแห่งอียิปต์

สมัยระหว่างกลางที่สองแห่งอียิปต์ กินเวลาครอบคลุมตั้งแต่ 1700 ถึง 1550 ปีก่อนคริสตกาล  ซึ่งเป็นช่วงเวลาที่อียิปต์โบราณแบ่งออกเป็นราชวงศ์เล็กๆ เป็นครั้งที่สอง ระหว่างช่วงเวลาของการล่มสลายของราชอาณาจักรกลางและการสถาปนาราชอาณาจักรใหม่ สมัยระหว่างกลางที่สองแห่งอียิปต์จะช่วงเวลาของราชวงศ์ที่สิบสามจนถึงถึงราชวงศ์ที่สิบเจ็ด แนวคิดเรื่อง "สมัยระหว่างกลางที่สอง" ได้เกิดขึ้นในช่วงคริสต์ศตวรรษที่ 20 โดยนักไอย์คุปต์วิทยาจากสหราชอาณาจักร
เป็นที่ทราบกันดีว่าช่วงเวลาดังกล่าวเป็นช่วงเวลาที่ชาวฮิกซอสจากเอเชียตะวันตกได้สถาปนาราชวงศ์ที่สิบห้าแห่งอียิปต์ ซึ่งสถาปนาขึ้นโดยฟาโรห์ซาลิทิส และมีศูนย์กลางอำนาจอยู่ที่เมืองอวาริส ซึ่งอ้างอิงจากหนังสือแอจิปเทียกาของมาเนโธ
การล่มสลายของราชอาณาจักรกลางแห่งอียิปต์

การปกครองราชวงศ์ที่สิบสองแห่งอียิปต์สิ้นสุดลงในช่วงปลายคริสต์ศตวรรษที่ 19 ก่อนคริสตกาลจากการสวรรคของพระนางโซเบคเนเฟรู (1806–1802 ปีก่อนคริสตกาล) เห็นได้ชัดว่าพระองค์ทรงไม่มีรัชทายาท ซึ่งทำให้ราชวงศ์ที่สิบสองถึงจุดสิ้นสุดอย่างกะทันหัน และยุคทองของราชอาณาจักรกลางก็มีราชวงศ์ที่สิบสามที่อ่อนแอกว่ามากขึ้นมาปกครองต่อ เพื่อการรักษาอำนาจต่อจากราชวงศ์ที่สิบสองนั้น ราชวงศ์ที่สิบสามได้ปกครองจากเมืองอิทจ์-ทาวี (แปลว่า "ผู้ยึดครองสองแผ่นดิน") และเปลี่ยนไปปกครองที่เมืองธีบส์ ซึ่งตั้งอยู่ไกลไปทางใต้ ซึ่งธีบส์อาจจะเป็นมาเป็นศูนย์กลางอำนาจนับตั้งแต่รัชสมัยของฟาโรห์เมอร์เนเฟอร์เร ไอย์
วัดศาลาทอง

| วัดศาลาทอง |
| --- | --- |
th
ที่ตั้ง: เลขที่ 12 ถนนเบญจรงค์ ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: ธรรมยุติกนิกาย
พระประธาน: หลวงพ่อใหญ่ (ปางป่าเลไลย์)
ความพิเศษ: พระสัมพุทธเจดีย์ศรีสิงหนาท
 สถานีย่อยพระพุทธศาสนา
วัดศาลาทอง ตั้งอยู่เลขที่ 12 ถนนเบญจรงค์ ตำบลในเมือง อำเภอเมืองนครราชสีมา จังหวัดนครราชสีมา เป็นวัดราษฎร์ ฝ่ายธรรมยุติกนิกาย มีเนื้อที่ประมาณ 50 ไร่เศษ เป็นวัดที่มีอายุเก่าแก่ตั้งแต่สมัยขอมยังเรืองอำนาจ
ที่มาของชื่อวัด

เมื่อสมัยขอมยังปกครองอยู่ วัดแห่งนี้มีชื่อว่า วัดป่าเลไลย์ ต่อมาเปลี่ยนมาเป็น วัดป่าเลไลย์ทอง และเมื่อครั้งแผ่นดินสมเด็จพระนารายณ์มหาราช โปรดให้สร้างเมือง"โคราฆปุระ"หรือเมืองนครราชสีมา จึงเปลี่ยนชื่อเป็น วัดศาลาทอง จวบจนปัจจุบัน
ประวัติและการบูรณปฏิสังขรณ์วัด

วัดศาลาทอง เป็นวัดที่มีอายุเก่าแก่ตั้งแต่สมัยขอมยังเรืองอำนาจ
วัดศาลาทอง ได้สังกัดฝ่ายธรรมยุติกนิกาย
ในสมัยที่เจ้าพระคุณสมเด็จพระมหาวีรวงศ์ เป็นเจ้าคณะมณฑลนครราชสีมา ได้ส่งพระครูใบฏีกาหรั่ง ชินวํโส มาเป็นเจ้าอาวาสวัดศาลาทอง
ได้รับพระราชทานวิสุงคามสีมา
นางเลียบ ชิ้นในเมือง พร้อมผู้มีจิตศรัทธา ได้ร่วมกันสร้าง พระอุโบสถหลังใหม่แทนอุโบสถหลังเก่าซึ่งเป็นไม้ แต่ยังคงลักษณะเดิมไว้ โดยผู้ออกแบบพระอุโบสถคือ พระครูปลัดสัมพิพัฒน์วิริยาจารย์ (พระมหาสุทัศน์ สุทสสโน ป.ธ.6) ได้เป็นผู้ควบคุมการก่อสร้าง นำพระภิกษุสามเณรและพุทธศาสนิกชนร่วมกันก่อสร้าง จนแล้วเสร็จเมื่อปี พ.ศ. 2483
ทำพิธีวางศิลาฤกษ์และทำการก่อสร้าง พระสัมพุทธเจดีย์ศรีสิงหนาท เมื่อวันที่ 22 กันยายน พ.ศ. 2489
จอมพลผิน ชุณหะวัณ รองนายกรัฐมนตรีขณะนั้น ในโอกาสมาเป็นประธานพิธีบรรจุพระบรมสารริกธาตุภายในพระเจดีย์ เมื่อวันที่ 13 มกราคม พ.ศ. 2496
ได้มีการบูรณะพระอุโบสถ โดยเปลี่ยนกระเบื้องหลังคาครั้งใหญ่ และทาสีใหม่ทั้งหลัง โดยการนำของพลตำรวจตรี ชนัน ชานะมัย อดีตผู้บังคับการตำรวจภูธรภาค 3
มีการบูรณะโครงหลังคาพระอุโบสถ จากไม้เป็นโครงเหล็กทั้งหลัง รวมถึงบันไดทางขึ้นอุโบสถทั้ง 4 ด้าน โดยพระครูสิริเจติยาภิบาล เจ้าอาวาสองค์ปัจจุบัน
ทำเนียบรายนามเจ้าอาวาส

พระมหาถิน (ไม่ปรากฏฉายา)
พระคณุใบฎีกาหรั่ง ชินวํโส
พระครูใบฎีกาแอ๋ว จิตตมโล
พระครูพรหมจักร (พรหม พรหฺมสโร)
พระครูสุทธศิลสังวร (สุวรรณ นนฺทิโย)
พระครูสิริสารสุธี (พระมหาอุทิศ ไม่ปรากฏฉายา)
พระครูศรีเจติยาภิบาล (พระมหาใส สุธรรมโม)
พระครูสังฆรักษ์สนัด อนามโย
พระมหาคำมี สุขวัฒโน
พระครูวรญาณปรีชา (พระมหาปรีชา สุรญาโณ)
พระครูปลัดไวยตะวัน อรุโณ
พระมหาวุฒิกรณ์ กาญจโน
พระครูสิริเจติยาภิบาล (สมชัย ญาณวีโร)